VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2017 M. VASARIO 8 D. ĮSAKYMO NR. 1K-34 „DĖL ORTOPEDIJOS TECHNINIŲ PRIEMONIŲ IR MEDICINOS PRIEMONIŲ FUNKCIJŲ TECHNINIO APRAŠYMO PATVIRTINIMO“ PAKEITIMO

2023 m. rugsėjo 25 d. Nr. 1K-247

Vilnius

1.	P a k e i č i u Ortopedijos techninių priemonių ir medicinos priemonių funkcijų techninį aprašymą, patvirtintą Valstybinės ligonių kasos prie Sveikatos apsaugos ministerijos direktoriaus 2017 m. vasario 8 d. įsakymu Nr. 1K-34 „Dėl Ortopedijos techninių priemonių ir medicinos priemonių funkcijų techninio aprašymo patvirtinimo“, ir XI skyrių išdėstau taip:

„XI SKYRIUS

AKINIŲ LĘŠIAI

83.	11 040 70	Paprastieji akinių lęšiai (kurių laužiamoji galia yra mažesnė arba lygi 6.0 sferinėms dioptrijoms ir (arba) mažesnė arba lygi 2.0 cilindrinėms dioptrijoms)	AL-1	Regą koreguojantys akinių lęšiai iš plastiko arba stiklo.
84.	11 040 70	Sudėtingieji akinių lęšiai (kurių laužiamoji galia yra didesnė kaip 6.0 sferinės dioptrijos ir (arba) didesnė kaip 2.0 cilindrinės dioptrijos)	AL-2	Regą koreguojantys akinių lęšiai iš plastiko arba stiklo. Plastikinių akinių lęšių indeksas ne mažesnis kaip 1.67. Akinių lęšiai pagaminti iš tvirtesnės nei standartinių lęšių medžiagos.“

2. S k e l b i u šį įsakymą Teisės aktų registre.

Direktorius	Gintaras Kacevičius